# Marcel Barrena

Marcel Barrena (Barcelona, 15 d'octubre de 1981) és un director i guionista de cinema, primer director en la història en guanyar dos premis Gaudí: millor pel·lícula per televisió per Quatre estacions (2011) i millor pel·lícula documental per Món petit (2014). Primer director en aconseguir que les seves tres primeres pel·lícules obtinguin premis Gaudí: Quatre estacions, Món petit i 100 metres.
Ha dirigit 100 metres, protagonitzada per Dani Rovira, pel·lícula basada en fets reals, que narra la història de Ramón Arroyo, un home a qui es diagnostica esclerosi múltiple. El personatge té la seva dona embarassada i la malaltia afecta a les seves relacions personals i laborals. Ramón Arroyo comença a entrenar amb el seu sogre, un antic esportista alcohòlic amb qui té una mala relació i finalment aconsegueix acabar la Ironman de Barcelona el 2013.
100 metres va ser un èxit de públic, amb més de 320.000 espectadors en cinemes i vendes a tot el món, a més de nominacions als premis Goya, Forqué i amb onze nominacions als Gaudí (la que en va tenir més).
El 2008 col·laborà en el guió de l'adaptació cinematogràfica de Segon origen, juntament amb Bigas Luna, per a un film finalment dirigit per Carles Porta, després de la mort de Luna. El 2022 es va incorporar com a professor de la Universitat Blanquerna.

## Filmografia

* 2005: Betròpolis (sèrie de televisió, guionista)
* 2010: Quatre estacions (telefilm, director i guionista)
* 2011: Energía 3D (documental, guionista)
* 2012: Món petit (documental, director i guionista)
* 2015: Segon origen (coguionista)
* 2016: 100 metres (guionista i director)
* 2021: Mediterrani (guionista i director)
* 2023: Hermano caballo (guionista i director)
* 2024: El 47 (guionista i director)

## Premis

** 2022: Nominació al Goya a la Millor Pel·lícula per Mediterráneo. La pel·lícula obté 3 Premis.
** 2022: Premis Gaudí. Premi del Públic per "Mediterráneo". El film guanya 4 premis.
** Platino Award a la Millor Fotografia per "Mediterráneo".
** Medalla CECC a Educació i Valors per "Mediterráneo".
** Boulder Film Festival: Millor pel·lícula per "Mediterráneo"..
** Rome International Film Festival: Millor pel·lícula per "Mediterráneo".
** Premios Forqué: Nominat a Millor Pel·lícula en valors per "Mediterráneo".
* 2013: Premi IDFA al Jurat Jove per Món petit.
* 2013: Premi 3r Públic a l'IDFA per Món petit.
* 2013: Menció especial del Jurat del Festival Internacional de Cinema en Català per Món petit.
* 2014: Goya al millor documental (Nominació) per Món petit.
* 2017: Premio de la Sociedad Neurológica de España pel tractament de l'Esclerosi Múltiple al film 100 metros.

### Premis Gaudí

| Any | Categoria | Pel·lícula | Resultat |
| 2011 | Millor pel·lícula per a televisió | Quatre estacions | Guanyadora |
| 2014 | Millor pel·lícula documental | Món petit | Guanyador |
| 2016 | Millor pel·lícula en llengua no catalana | 100 metres | Nominat |
| 2016 | Millor guió | 100 metres | Nominat |
| 2022 | Millor pel·lícula en llengua no catalana | Mediterráneo | Nominat |
| 2024 | Millor pel·lícula documental | Hermano caballo | Nominat |
| 2025 | Millor pel·lícula | El 47 | Pendent |
| 2025 | Millor direcció | El 47 | Pendent |
| 2025 | Millor guió original | El 47 | Pendent |

### Premis Goya

| Any | Categoria | Pel·lícula | Resultat |
| 2025 | Millor pel·lícula | El 47 | Pendent |

## Referències

* ↑ «'Món Petit' de Marcel Barrena obté el Gaudí al millor documental», 02-02-2014.
* ↑ «VI Premis Gaudí al BTM: ‘La plaga’, gran guanyadora i ‘Los últimos dias', la més premiada». BTV, 03-02-2014. [Consulta: 29 gener 2017].
* ↑ «'100 metros', el "gran altavoz" para denunciar la incomprensión de la esclerosis múltiple» (en castellà). RTVE, 02-11-2016. [Consulta: 28 gener 2017].
* ↑ «Cuando rendirse no es una opción» (en castellà). Diari ABC, 06-11-2016. [Consulta: 29 gener 2017].
* ↑ «Marcel Barrena: “Con ‘100 metros' personas con esclerosis salen del armario”». Diari La Vanguardia. [Consulta: 28 gener 2017].
* ↑ «‘La propera pell' amb catorze nominacions principal favorita dels Premis Gaudí». VilaWeb, 29-12-2016. [Consulta: 29 gener 2017].
* ↑ «Empieza el rodaje de 'Segon Origen', el proyecto póstumo de Bigas Luna» (en castellà). La Vanguardia, 21-02-2014. [Consulta: 29 gener 2017].
* ↑ «Nova incorporació al professorat: Marcel Barrena», 21-01-2022. [Consulta: 22 gener 2022].
* 1 2 «'100 metros', el "gran altavoz" para denunciar la incomprensión de la esclerosis múltiple» (en castellà). RTVE, 02-11-2016. [Consulta: 28 gener 2017].
* 1 2 3 4 5 «VI Premis Gaudí al BTM: ‘La plaga’, gran guanyadora i ‘Los últimos dias', la més premiada». BTV, 03-02-2014. [Consulta: 29 gener 2017].
* ↑ «Millor pel·lícula per a televisió: "Quatre estacions"». III Premis Gaudí. CCMA, 18-01-2011. [Consulta: 29 gener 2017].

## Enllaços externs

* Entrevista Sense Ficció a Manel Barrenas, director de Mon Petit